Source: http://docplayer.hu/5197611-Modell-torveny-1-evi-torveny-a-csaladon-beluli-eroszak-elkovetoivel-szemben-alkalmazhato-tavoltartasrol.html
Timestamp: 2018-07-20 07:27:37+00:00

Document:
Modell-törvény 1. évi.. törvény a családon belüli erőszak elkövetőivel szemben alkalmazható távoltartásról - PDF
Download "Modell-törvény 1. évi.. törvény a családon belüli erőszak elkövetőivel szemben alkalmazható távoltartásról"
1 Modell-törvény 1. évi.. törvény a családon belüli erőszak elkövetőivel szemben alkalmazható távoltartásról Az Országgyűlés az élethez, testi épséghez és méltósághoz minden embert megillető alapvető emberi jogok védelmében, összhangban a nemzetközi emberi jogi egyezményekkel és Magyarország Alkotmányával, és elismerve a bántalmazással szembeni védelmi jogát és kötelezettségét, az alábbi törvényt alkotja: I. Fejezet Értelmező rendelkezések 1. (1) A családon belüli erőszak a társadalmi biztonságot és a családok megfelelő működését veszélyeztető magatartások összessége, így a vele szembeni védelem az állam és a hatóságok feladata és kötelessége. 2. (2) A családon belüli erőszak az alábbi kötelékben levő személyek sérelmére, a vele ilyen kapcsolatban álló személy (bántalmazó) részéről elkövetett erőszak: a) a Polgári Törvénykönyvről szóló évi IV. törvény (Ptk.) ának b) pontja szerinti hozzátartozó, b) volt házastárs vagy volt élettárs, c) együttélés nélkül bensőséges kapcsolatban álló személy e kapcsolat fennállása alatt vagy az ilyen kapcsolat megszakadása után, d) bensőséges kapcsolat kialakítására törekvő, de a másik fél részéről elutasított személy, e) gyámság vagy gondnokság alá tartozó személy, f) közös háztartásban rendszeresen illetve időszakonként együttélő más személy (továbbiakban együtt: bántalmazott) 3. (1)A családon belüli erőszak a 2 -ban meghatározott személyek sérelmére, rájuk tekintettel harmadik személyre, állatra, dologra irányuló rendszeres, ismétlődő jellegű érzelmi, fizikai, szóbeli, gazdasági vagy szexuális erőszak, melynek tipikus áldozatai a nők és a gyermekek, és amelyben az elkövető szándéka a másik ember feletti hatalom megszerzésére, megtartására, illetve az erőszak az ilyen hatalmi helyzet megkérdőjelezésének megtorlására irányul, vagy ezeket eredményezi. A családon belüli erőszak során az erőszakra, vagy az erőszak által elérni kívánt célra irányuló szándék lehet kifejezett, azonban az elért eredményből következtethető is. Így erőszaknak minősül különösen a a) tettleges bántalmazás annak legenyhébb formájában is b) tettleges bántalmazással való, a 4. -ban meghatározott fenyegetés c) nemi önrendelkezési jog megsértése 1 Ez a Modell-törvény a távoltartást szabályozó amerikai Duluth-modell törvény, a családon belüli erőszak miatt elrendelhető távoltartásra vonatkozó osztrák törvény, valamint az ENSZ CEDAW Bizottságának a családon belüli erőszakkal szembeni fellépésre vonatkozó modell-törvénye alapján készült 2008-ban (dr. Spronz Júlia [Patent Egyesület] Wirth Judit [NANE Egyesület]) A modellt a jogalkotási folyamat előmozdítása érdekében a szerzők 2008-ban átadták az SZDSZ, a Szociális és Munkaügyi Minisztérium, valamint az Igazságügyi és Rendészeti Minisztérium képviselőinek.
2 d) nemi önrendelkezési jog megsértésével való, a 4. -ban meghatározott fenyegetés e) személyi szabadságtól való megfosztás, vagy a bántalmazott bármely egyéb módon történő kényszerítése arra, hogy valamit tegyen, ne tegyen, vagy eltűrjön f) az 5. szerint meghatározott zaklatás g) az emberi méltóság vagy becsület rendszeres illetve súlyos megsértése h) a közös vagy saját gazdasági javakhoz való hozzáférés korlátozása, ellehetetlenítése. 4. (2) E törvény alkalmazásában fenyegetés az olyan súlyos hátrány kilátásba helyezése, amely a bántalmazottban félelmet kelt, illetve félelemben tartotta/tartja. 5. (3) E törvény alkalmazásában zaklatás más életének nem kívánt módon rendszeresen, tartósan vagy súlyosan történő megzavarása, mely során a zaklató más személy akarata ellenére kommunikációs, telekommunikációs vagy egyéb adatátviteli eszköz útján személyesen vagy harmadik személyen keresztül kapcsolatot vele teremteni próbál, ellene alaptalan eljárásokat indít, nevével, adataival visszaél, vagy egyéb cselekményt követ el, ami a zaklatott személy életminőségének romlásához vezet. II. Fejezet Ideiglenes távoltartó határozat 6. Az ideiglenes távoltartó határozat olyan közigazgatási határozat, amelynek alapján a bántalmazó köteles a bántalmazottal közösen használt ingatlant a használat jogcímétől függetlenül elhagyni, és onnan az ideiglenes távoltartó határozatban meghatározott ideig távol maradni. 7. Az ideiglenes távoltartó határozat hatálya alatt álló bántalmazó köteles magát távol tartani a bántalmazottól, illetve a határozatban megjelölt más személytől, e személy vagy személyek lakó- és munkahelyétől, az e személy(ek) által látogatott nevelési és nevelési-oktatási intézménytől, gyógykezelés céljából rendszeresen látogatott egészségügyi intézménytől, vallásgyakorlása során rendszeresen látogatott épülettől, és egyéb, általuk rendszeresen látogatott intézménytől. A bántalmazó köteles tartózkodni attól, hogy közvetlenül vagy közvetve (telefonon, levélben, ben vagy más módon) a bántalmazottal, illetve a határozatban megjelölt más személy(ek)kel érintkezésbe lépjen, ő(ke)t zaklassa vagy zavarja. Ezeket a tilalmakat a határozatban együttesen vagy külön-külön is elő lehet írni. 8. Az ideiglenes távoltartó határozat a bántalmazó más jogszabály alapján fennálló tartási, valamint a közös lakás fenntartására vonatkozó fizetési kötelezettségeit nem érinti. 9. (1) Az ideiglenes távoltartó határozat a távoltartás időtartamát tíz napban állapítja meg, amelyet a rendőrség kérelemre vagy hivatalból további húsz nappal meghosszabbít, ha a bántalmazó magatartása vagy életvitele alapján a családon belüli erőszak folytatásának veszélye megalapozottan feltehető. 2
3 (2) Megalapozottan feltehető a családon belüli erőszak folytatása különösen, amikor a távoltartott zaklatja a bántalmazotta(ka)t. Ha a bántalmazott az ideiglenes távoltartás hatálya alatt a bíróságnál kezdeményezi távoltartó határozat meghozatalát, a meghosszabbításra a 26. rendelkezései az irányadók. 10. (1) Az ideiglenes távoltartó határozat hatálya alatt álló bántalmazó elhelyezéséről maga köteles gondoskodni. Az ideiglenes távoltartó határozatot kiadó hatóság a bántalmazó számára köteles átadni a bántalmazó tartózkodási helyéhez közel eső hajléktalan személyeket ellátó intézmények, illetve egyéb szálláslehetőségek listáját. (2) A bántalmazó köteles az ideiglenes távoltartás időtartama alatt igénybe vett szállásának címét, telefonszámát, idézési címét a hatóságnak megadni, annak érdekében, hogy a távoltartás hatálya alatt született hivatalos iratokat a számára kézbesíteni tudják. Amennyiben a bántalmazó nem ad meg ilyen címet, az iratokat további kézbesítés megkísérlése nélkül kihirdetésükkel kézbesítettnek kell tekinteni mindaddig, amíg az elkövető nem szolgáltat kézbesítési címet; erről az elkövetőt tájékoztatni kell. A tartózkodási hely megváltoztatását a bántalmazó köteles a rendőrséggel haladéktalanul közölni. (3) A bántalmazó részére megküldött iratok kézbesítésére a Polgári perrendtartásról szóló évi III. törvény 99 -a az irányadó. 11. (1) Az ideiglenes távoltartó rendelkezéssel kapcsolatos eljárás a rendőrség hatáskörébe tartozik. A családon belüli erőszak miatti ideiglenes távoltartó határozattal kapcsolatos eljárásra a Rendőrségről szóló évi XXXIV. törvény, valamint a Rendőrség Szolgálati Szabályzatáról szóló 62/2007. (XII. 23.) IRM rendelet vonatkozó rendelkezései az irányadók, azzal, hogy a részletes eljárást az Igazságügyi és Rendészeti Miniszter önálló rendeletben szabályozza. (2) Családon belüli erőszak esetén lehetőség szerint a megyei (fővárosi) rendőr főkapitányságon a családon belüli erőszak eseteire specializálódott, e célra kiképzett rendőri egységek munkatársai járnak el. (3) A rendőrség az ideiglenes távoltartó határozatot a jelen törvény 1. számú mellékletét képező formanyomtatvány kitöltésével hozza meg. 12. (1) A rendőrség az ban meghatározott családon belüli erőszak miatt, a bántalmazott(ak) kifejezett ellenkező nyilatkozata ellenére is köteles ideiglenes távoltartó határozatot hozni, ha akár kiskorú, akár felnőtt bántalmazott tekintetében az élet, testi épség, mentális egészség, vagyonbiztonság azonnali védelme ezt indokolja, illetve ha a családon belüli erőszakkal összefüggésbe hozható bűncselekmény vagy szabálysértés gyanúja merül fel, de büntetőeljárási vagy szabálysértési kényszerintézkedés alkalmazása nem indokolt. (2) A rendőrség a formanyomtatványon köteles részletesen indokolni, hogy miért nem tartja alkalmazandónak büntetőeljárási vagy szabálysértési kényszerintézkedés alkalmazását. (3) A helyszíni intézkedést a rendőrség a családon belüli erőszak tárgyában elméleti és gyakorlati ismeretekkel, tapasztalattal, továbbá kellő empátiával rendelkező rendőr foganatosítja, aki az intézkedés során a családon belüli erőszak esetére kidolgozott protokoll szerint köteles meghallgatni a feleket. A rendőrség köteles elkobozni azt a tárgyat, melyet a 3
4 családon belüli erőszak elkövetésére használtak, illetve bármely olyan tárgyat, amelyre vonatkozóan a bántalmazó azt a benyomást kelti vagy keltette, hogy azt fegyverként kívánja használni. A rendőrség köteles ellenőrizni, hogy a bántalmazó rendelkezik-e engedéllyel vagy anélkül tartott lőfegyverrel, és azt elkobozni. 13. Ha a bántalmazóval szemben helyszíni intézkedés során büntetőeljárási vagy szabálysértési őrizet elrendelésére került sor, de a bántalmazó előzetes letartóztatását nem rendelték el, illetőleg bíróság nem szabott ki elzárás büntetést, a bántalmazó szabadon bocsátásával egyidejűleg a rendőrség dönt az ideiglenes távoltartó határozat kérdésében is. 14. Ideiglenes távoltartó határozatot hoz a rendőrség helyszíni intézkedés nélkül is, ha családon belüli erőszakra vonatkozó tényt, körülményt észlel, vagy hoznak tudomására. 15. Az érdemi határozatot a helyszínen, kivételes esetben a kérelem előterjesztésétől, illetőleg az eljárás hivatalból történt megindításától számított 24 órán belül kell meghozni. 16. A rendőrség a határozat helyszíni kihirdetését követően haladéktalanul intézkedik annak végrehajtásáról, melynek keretében a közösen használt ingatlan valamennyi, a bántalmazó birtokában lévő kulcsát elveszi, és lehetővé teszi, hogy a távoltartott a legszükségesebb személyes használati tárgyait magához vegye. Amennyiben a távoltartás hatálya alatt a bántalmazó a határozatban megjelölt helyszínekre való visszatérése alaposan indokolt, úgy azt kizárólag a rendőrség kíséretében teheti meg. 17. Amennyiben a családon belüli erőszak miatti helyszíni intézkedés, vagy az erre irányuló kérelem nyomán a rendőrség az ideiglenes távoltartásra irányuló kérelem elutasításáról szóló határozatot hoz, úgy a távoltartó határozat formai kellékeinek megfelelő határozatban köteles az elutasítást részletesen indokolni. 18. (1) Az ideiglenes távoltartó határozat formai és tartalmi elemeit jelen törvény 1. számú melléklete tartalmazza. (2) A határozatot röviden azoknak a tényeknek a feltüntetésével kell indokolni, amelyek a határozat rendelkezéseire okot adtak. 19. (1) Az érdemi határozatot a bántalmazóval és a bántalmazottal a helyszíni intézkedés során kell közölni, és azt részükre át kell adni. (2) A rendőrség a határozat közlésével egyidőben köteles a bántalmazott részére felvilágosítást adni a bírósági távoltartó határozat iránti kérelem benyújtásának lehetőségéről, az erre vonatkozó szabályokról, az elérhető szociális és jogi segítségnyújtó szervekről, szervezetekről és intézményekről, a rendelkezésre álló pénzügyi segítségnyújtásról
5 Az ideiglenes távoltartó határozat kiadása után a rendőrség haladéktalanul megindítja az esetleges büntető, illetve szabálysértési eljárásokat. 21. (1) Ha a határozat közlése akadályba ütközik, vagy a rendőrség a határozatot kivételes esetben nem helyszíni intézkedés során hozta, azt a bántalmazó illetve a bántalmazott által megjelölt címre kell kézbesíteni. A kézbesítést megelőzően a bántalmazottat telefonon értesíteni kell a kézbesítés módjáról és várható időpontjáról. (2) A bántalmazó részére megküldött iratok kézbesítésére a Polgári perrendtartásról szóló évi III. törvény 99 -a az irányadó. (3) Amennyiben a bántalmazott elmenekült, kérésére az általa megjelölt címet a rendőrség köteles titkosan kezelni. 22. A rendőrség az érdemi határozatot megküldi az illetékes gyermekvédelmi hatóságnak abban az esetben, ha a bántalmazott kiskorú. 23. Az ügy érdemében hozott első fokú határozat (az ideiglenes távoltartó határozat, illetve annak elutasítása) ellen fellebbezésnek helye nincs. 24. (1) Az illetékes felettes rendőri szervet az ideiglenes távoltartó határozat kiadásáról haladéktalanul tájékoztatni kell, amely azt 48 órán belül megvizsgálja. A vizsgálat céljából a rendőrség jogosult felkeresni bármely olyan hatóságot vagy intézményt (önkormányzati szerveket, egészségügyi intézményeket, háziorvost, családsegítő szolgálatot, stb.), amely a tények felderítésében segítségére lehet. (2) Amennyiben a felülvizsgálatot végző rendőri szerv megállapítása szerint az ideiglenes távoltartó határozat kiadása nem volt indokolt, azt visszavonja, és erről haladéktalanul, telefonon, vagy a visszavonásról szóló határozat személyes kézbesítésével értesíti mindkét érintettet. (3) Amennyiben időközben az áldozat nem nyújtott be távoltartó határozat iránti kérelmet az illetékes bíróságnál, az ideiglenes távoltartó határozat visszavonásáról szóló értesítéssel egyidejűleg a távoltartott személy számára a kulcsait vissza kell adni, ellenkező esetben azokat az illetékes bíróságnál letétbe kell helyezni. 25. (1) A rendőrség köteles ellenőrizni, hogy az ideiglenes távoltartó határozatot a távoltartott személy betartja-e. Ilyen ellenőrzést az első három nap alatt legalább egyszer, a további napokon szükség szerint kell végezni. (2) Ha az áldozat távoltartó határozatra vonatkozó kérelmet terjesztett elő a bíróságon, akkor az ideiglenes távoltartó határozat hatálya automatikusan meghosszabbodik a bíróság első döntésének az elkövető számára történő kézbesítéséig. Távoltartó határozatra irányuló kérelemről a bíróság haladéktalanul értesíti a rendőrséget. 26. Akire az ideiglenes távoltartás elrendelése tárgyában hozott határozat rendelkezést tartalmaz, a határozat ellen a közléstől számított 8 napon belül panasszal élhet a határozatot hozó rendőri szerv székhelye szerint illetékes helyi bíróságnál. 5
6 A rendőrség által hozott ideiglenes távoltartó határozattal szemben benyújtott panasz elbírálásáról, a megyei bíróság elnöke által kijelölt, büntető ügyekben eljáró bíró (nyomozási bíró) dönt. A kérelemhez csatolni kell a rendőrség határozatát. 27. A panasz benyújtásának az ideiglenes távoltartó határozat végrehajtására nincs halasztó hatálya, azonban a bíróság a határozat végrehajtását indokolt esetben felfüggesztheti. 28. (1) A nyomozási bíró a panasz előterjesztésétől számított három napon belül indokolt végzéssel határoz, amelyben a panasznak helyt ad, részben ad helyt, vagy azt elutasítja. A bíróság a panaszt nemperes eljárásban, szükség esetén a bántalmazó, a bántalmazott, vagy mindkettőjük személyes, vagy telefonon történő meghallgatása után határoz. (2) Ha a bíróság személyes meghallgatást rendel el, azt felenként külön-külön, nem azonos határnapon végzi. 29. Az ideiglenes távoltartó határozatban előírt kötelezettségek megszegése minden esetben a bántalmazó őrizetbe vételét vonja maga után, ha pedig a megszegés során bűncselekményt vagy szabálysértést követ el, előzetes letartóztatásba kerül. III. Fejezet Távoltartó határozat I. cím Közös szabályok 30. A távoltartó határozat a bántalmazó szabad mozgáshoz és a tartózkodási hely szabad megválasztásához való jogát átmenetileg korlátozó bírósági határozat. A távoltartás hatálya alatt álló bántalmazó a bíróság határozatában megállapított szabályok szerint köteles a) a meghatározott ingatlant a használat jogcímétől függetlenül elhagyni, és onnan a bíróság által meghatározott ideig távol maradni, b) a meghatározott személytől, illetőleg e személy lakó- és munkahelyétől, az e személy által látogatott nevelési és nevelési-oktatási intézménytől, gyógykezelés céljából rendszeresen látogatott egészségügyi intézménytől, vallásgyakorlása során rendszeresen látogatott épülettől a bíróság által meghatározott ideig magát távol tartani, c) tartózkodni attól, hogy a meghatározott személlyel közvetlenül vagy közvetve (telefonon, levélben, ben vagy más módon) érintkezésbe lépjen, őt zaklassa vagy zavarja. Ezeket a tilalmakat a határozatban együttesen vagy külön-külön is elő lehet írni. 31. (1) Távoltartás elrendelésére családon belüli erőszak előfordulása esetén van lehetőség. A távoltartó határozat meghozatala iránti kérelemnek nem feltétele, hogy a felek között bármilyen egyéb eljárás folyamatban legyen. (2) Távoltartás indítványozható a családon belüli erőszak minősülő cselekmények miatt indult, vagy azzal összefüggésbe hozható polgári peres, büntető vagy szabálysértési eljárás bármely szakaszában. A bíróság a távoltartás elrendelése tárgyában köteles érdemi határozatot 6
7 hozni abban az esetben is, ha a rendőrség korábban nem hozott ideiglenes távoltartó határozatot. (3) E törvény alkalmazásában a családon belüli erőszakkal összefüggésbe hozható polgári peres eljáráson jellemzően, de nem kizárólagosan a házassági pert, a gyermek-elhelyezési pert, a lakáshasználat rendezése iránti pert, a szülői felügyelettel kapcsolatos pert, a kapcsolattartás szabályozása, újraszabályozása, korlátozása, szüneteltetése, megvonása iránti pert, és a birtokháborítási pert kell érteni, amely perekben a távoltartás elrendelésének kérelemre van helye. 32. (1) Ha egymással párhuzamosan több különböző eljárás indul, vagy egymással párhuzamosan több különböző eljárás van folyamatban, a jogosult maga dönt arról, hogy melyik eljárás keretében kezdeményezi a távoltartást. (2) Ugyanazon felek közti azonos cselekmény miatt kizárólag egy bíróság előtt kezdeményezhető távoltartás. (3) A távoltartási kérelem elbírálására vonatkozó határidő minden esetben azonos, függetlenül attól, hogy melyik bíróság előtt terjesztették azt elő. 33 (1) Amennyiben a bírósági távoltartást olyan esetben indítványozták, amikor peres eljárás nem volt folyamatban, a távoltartó határozat legalább kettő, legfeljebb három hónapos időtartamra szólhat. (2) Amennyiben a távoltartó határozat meghozatalának időpontjában a családon belüli erőszak miatt indult, vagy azzal összefüggésbe hozható polgári peres vagy büntetőeljárás van folyamatban, a távoltartás annak az eljárásnak a jogerős befejezéséig tart, melynek keretében a kérelmet előterjesztették. 34. A távoltartó határozatot a kérelem előterjesztésétől számított három napon belül kell meghozni. 35. (1) A távoltartó határozatra irányuló kérelem elbírálásáról haladéktalanul értesíteni kell a) az illetékes megyei, fővárosi rendőr-főkapitányságot, és b) amennyiben a felek bármelyike kiskorú, az illetékes gyermekvédelmi hatóságot. 36. A távoltartás elrendeléséről - akár folyamatban lévő polgári vagy büntető peres eljárás keretében kezdeményezték, akár azon kívül - a megyei bíróság elnöke által kijelölt, büntető ügyekben eljáró bíró (nyomozási bíró) dönt. 37. A bíróság az ban meghatározott családon belüli erőszak esetében, a jelen törvény 2. sz. mellékleteként rendszeresített formanyomtatvány kitöltésével dönt a bántalmazó távoltartásáról. 38. A bíróság a határozatát a rendelkezésére álló iratok alapján hozza meg. Ha a bíróság kivételes esetben a határozathozatalt megelőzően a feleket személyesen is meghallgatja, úgy ezt különkülön, nem azonos határnapon teszi. A bíróság az általa szükségesnek tartott bizonyítást 7
8 hivatalból is elrendelheti, az áldozatok biztonsága elsődlegességének szem előtt tartásával. Eljárása során kerül minden olyan cselekményt, mely az áldozatok ismételt traumatizálódásához vezet, így minden esetben mellőzi a bántalmazó és a bántalmazott szembesítését is. 39. (1) A távoltartó határozat hatálya alatt álló bántalmazó elhelyezéséről maga köteles gondoskodni. Ha a bántalmazó az elhelyezéséről nem tud gondoskodni, akkor hajléktalan személyeket ellátó intézmények szolgáltatásait veheti igénybe. A bántalmazó a határozat közlésétől számított három napon belül köteles a rendőrségen bejelenteni a távoltartó határozattal nem érintett tartózkodási helyét. Ha a bántalmazott másképpen nem kéri, a bántalmazót a távoltartó határozatról a rendőrség értesíti személyes kézbesítés útján. Ennek időpontjáról a kérelmezőt előzetesen tájékoztatni kell. (2) A bántalmazó köteles az ideiglenes távoltartás időtartama alatt igénybe vett szállásának címét, telefonszámát, idézési címét a bíróságnak megadni, annak érdekében, hogy a távoltartás hatálya alatt született hivatalos iratokat a számára kézbesíteni tudják. Amennyiben a bántalmazó nem ad meg ilyen címet, az iratokat további kézbesítés megkísérlése nélkül kihirdetésükkel (meghozatalukkal) kézbesítettnek kell tekinteni mindaddig, amíg az elkövető nem szolgáltat kézbesítési címet; erről az elkövetőt tájékoztatni kell. A tartózkodási hely megváltoztatását a bántalmazó köteles a bírósággal haladéktalanul közölni. (3) A bántalmazó részére megküldött iratok kézbesítésére a Polgári perrendtartásról szóló évi III. törvény 99 -a az irányadó. 40. Távoltartás elrendelése esetén az Igazságügyi Hivatal Áldozatsegítő Szolgálatának pénzügyi szolgáltatásaira a bántalmazott kizárólag jövedelmi viszonyai alapján jogosulttá válik. 41. A távoltartás elrendelésére vonatkozó bírósági határozat fellebbezésre tekintet nélkül, előzetesen végrehajtható. 42. Ha a bántalmazó a távoltartás szabályait megszegi, szabálysértést követ el és elzárással sújtandó. Amennyiben a távoltartás hatálya alatt a bántalmazó szabálysértést vagy bűncselekményt követ el a védett személlyel, személyekkel szemben, az elkövetőt előzetes letartóztatásba kell helyezni. II. cím Távoltartás kezdeményezése polgári peres eljárásban 43. (1) A bántalmazó ellen más által indított gyermekelhelyezési, szülői felügyelet megszüntetése, kapcsolattartás szabályozása, újraszabályozása, korlátozása, szüneteltetése, megvonása iránti perben a bántalmazott beavatkozóként kérheti a távoltartás elrendelését. (2) az (1) bekezdésben felsorolt perekben a bíróság indokolt esetben az erre irányuló kereseti (viszontkereseti) kérelem hiányában hivatalból is határozhat a távoltartás indítványozásáról
9 Amennyiben a polgári peres eljárás keretében akár kérelemre, akár hivatalból távoltartás elrendelése válik szükségessé, úgy a bíróság a távoltartás kérdésében releváns iratokkal együtt a kérelmet haladéktalanul továbbítja az illetékes büntetőbírósághoz. A távoltartó határozat meghozatalára irányuló eljárás a polgári per folyására nincs befolyással, így nem indokolja annak felfüggesztését vagy szünetelését. 45. A bíróság a perben soron kívül jár el, ha annak keretében távoltartás iránti kérelmet terjesztettek elő. 46. (1) Ha a büntetőbíróság határozatában a távoltartás elrendeléséről dönt, a polgári perben eljáró bíróság köteles határozni kiskorú gyermek esetében a szülői felügyeleti és a kapcsolattartási jog szüneteléséről, a bántalmazó és a bántalmazott közös kiskorú gyermekének tartásáról. (2) Ha a büntetőbíróság határozatában a távoltartás elrendeléséről dönt, ezzel egyidejűleg a polgári perben eljáró bíróság kötelezi a bántalmazót a közös gyerekek, más eltartottak tartására. (3) Amennyiben a bántalmazott anyagi körülményei indokolják, a polgári perben eljáró bíróság kötelezi a bántalmazót a közös ingatlantulajdon, illetve a közösen használt vagyontárgyak fenntartása, megóvása érdekében felmerülő költségekhez való arányos hozzájárulásra, valamint szükség szerint a rászoruló bántalmazott tartására. (4) A távoltartás hatálya alatt a bántalmazót terhelő fizetési kötelezettség elsődlegesen munkáltatói közvetlen letiltás útján, ennek híján a bántalmazó különvagyonának terhére kerül végrehajtásra. III. cím Távoltartás kezdeményezése büntető- vagy szabálysértési eljárásban 47. Ha a családon belüli erőszakkal összefüggésbe hozható büntető- vagy szabálysértési eljárás indult a bántalmazó ellen, feltéve, hogy vele szemben nem rendeltek el olyan kényszerintézkedést, amely a távoltartó határozat elrendelését feleslegessé vagy kizárttá teszi, az eljárás során távoltartó határozat meghozatalára, annak tartamára, fenntartására, meghosszabbítására, valamint megszüntetésére az e törvényben meghatározott rendelkezések az irányadók. 48. (1) E törvény alkalmazásában a családon belüli erőszakkal összefüggésbe hozható büntető-, illetve szabálysértési eljáráson a 32/2007. (OT 26.) ORFK utasítás 2. a) pontban definiált esetekben, az ott felsorolt bűncselekmények és szabálysértések miatt indult eljárások értendők. (2) Ha a büntetőeljárásnak magánindítványra van helye, a távoltartó határozat a magánindítvány előterjesztése előtt nem rendelhető el. 49. (1) Távoltartás elrendelését a vádirat benyújtása előtt a bántalmazott, a bántalmazott kezdeményezésére vagy hivatalból az ügyész, azt követőn a bántalmazott vagy az ügyész indítványozhatja, illetve a bíró hivatalból is kezdeményezheti. 9
10 (2) Ha a gyanúsított a vádirat benyújtásakor ideiglenes távoltartó határozat hatálya alatt áll, és a bántalmazott nem indítványozta bírói távoltartó határozat meghozatalát, indokolt esetben az ügyész a távoltartás fenntartására indítványt tesz. 50 (1) Ha a távoltartó határozat hatálya alatt a bántalmazott vagy a határozattal érintett egyéb személy lakóhelye megváltozik, vagy életkörülményeiben olyan változás következik be, amely miatt a távoltartó határozat megváltoztatása szükséges vagy fenntartása nem indokolt, az ügyész, a sértett, vagy a terhelt indítványára a bíróság a távoltartó határozatot módosítja, vagy a távoltartást megszünteti. (2) A bíróság az (1) bekezdésben foglaltaknak megfelelően jár el, ha a terhelttel szemben a büntetőeljárás során olyan kényszerintézkedést rendeltek el, amely miatt a távoltartás módosítása szükséges. IV. cím Távoltartás mint büntetés, illetve intézkedés 51. Fentieken túl a bíróság távoltartást elrendelhet büntetőjogi intézkedésként vagy szabálysértési büntetésként családon belüli erőszak körébe sorolt cselekmények miatt folyó eljárásokban. 52. A távoltartás mint büntetőjogi intézkedés, illetve szabálysértési büntetés önállóan és büntetés mellett is alkalmazható. Szabadságvesztés, valamint elzárás mellett oly módon, hogy a távoltartás akár a büntetés megkezdése előtt, akár azt követően elrendelhető.. 10
11 1. számú melléklet a. évi törvényhez Az ideiglenes távoltartó határozatban meg kell nevezni azt, akire a rendelkezés vonatkozik, és fel kell tüntetni az azonosításhoz szükséges személyi adatokat. Fel kell tüntetni továbbá a) az eljáró rendőr megnevezését, b) a cselekmény, körülmények leírását, amely miatt a távoltartást elrendelték, c) a rendőri szerv döntését arról, hogy a bántalmazó köteles a bántalmazottal közösen használt ingatlant amennyiben van ilyen elhagyni, és oda az ideiglenes távoltartó határozat hatálya alatt nem térhet vissza, d) amennyiben van közösen használt ingatlan, annak címét, e) a rendőri szerv döntését arról, hogy a bántalmazó köteles magát távol tartani a bántalmazottól, illetve a határozatban megjelölt más személy(ek)től, e személy vagy személyek lakó- és munkahelyétől, az e személy(ek) által látogatott nevelési és nevelésioktatási intézménytől, gyógykezelés céljából rendszeresen látogatott egészségügyi intézménytől, vallásgyakorlása során rendszeresen látogatott épülettől, és egyéb, általuk rendszeresen látogatott intézménytől, annak megjelölésével, hogy milyen körzetben köteles ezt betartani. A távoltartásnak a tettel arányosnak kell lennie, de egyben figyelemmel kell lennie a bántalmazott(ak) biztonságának garantálására. f) a rendőri szerv döntését arról, hogy a bántalmazónak tilos közvetve vagy közvetlenül (telefonon, levélben, ben, vagy más módon) a bántalmazottal vagy rá tekintettel harmadik személlyel érintkezésbe lépni, őt zaklatni, vagy zavarni, g) a rendőri szerv figyelmeztetését arról, hogy a bántalmazónak tilos a bántalmazott vagy a határozatban megjelölt más személy ellen bűncselekményt vagy szabálysértést elkövetni, illetve tilos ezek elkövetésével fenyegetni, h) annak rögzítését, hogy a bántalmazó szülői felügyeleti joga és/vagy kapcsolattartási joga szünetel, i) a rendőri szerv tájékoztatását arról, hogy a bántalmazó ellen, ha a kiskorú nevelésére, felügyeletére, gondozására köteles személy, és cselekedetével a kiskorú testi, értelmi vagy erkölcsi fejlődését veszélyeztette, ha súlyosabb bűncselekmény nem valósult meg, hivatalból eljárás indul kiskorú veszélyeztetése, egyéb esetben a súlyosabb bűncselekmény miatt, j) a rendőri szerv döntését arról, hogy mely tárgyakat kobzott el, k) a rendőrség döntését az esetleges fegyverviselési engedély haladéktalan visszavonásáról l) rendelkezést a határozat azonnali végrehajthatóságáról, a végrehajtás módjáról, a foganatosítás rendjéről, m) figyelmeztetést arról, hogy az ideiglenes távoltartó határozat a bántalmazó más jogszabály alapján fennálló tartási, valamint a közös ingatlan fenntartására vonatkozó fizetési kötelezettségeit nem érinti, n) figyelmeztetést arról, hogy ha a bántalmazónak a határozatban megjelölt helyszínekre való visszatérése alaposan indokolt, azt kizárólag rendőri kíséret mellett teheti meg, o) figyelmeztetést arról, hogy az ideiglenes távoltartó határozatban előírt kötelezettségek megszegése minden esetben őrizetbe vételt von maga után, ha pedig a megszegés során bűncselekményt vagy szabálysértést követ el, előzetes letartóztatásba kerül p) tájékoztatást a jogorvoslat lehetőségéről és hogy azt milyen határidőn belül, melyik hatóságnál kell benyújtani q) a határozat alapjául szolgáló jogszabályi rendelkezések megjelölését. 11

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság